MANDÁTNA  ZMLUVA   č. 08/2014
uzavretá podľa § 566 a nasl. Obchodného zákonníka č. 513/1991 Zb. v znení neskorších predpisov

ZMLUVNÉ STRANY

Mandant:    Obec  Jakubova  Voľa
                   Obecný úrad  Jakubova Voľa 67. 08256 okr. Sabinov
                  Zastúpený: Ing.Vladimír  Mačo -  starosta obce
                  Bankové spojenie:  VÚB, a.s, Sabinov,  IBAN:SK69 0200 0000 0000 2302 7572 
                  IČO: 00327174                         DIČ: 2020711506
                 e-mail: obec@jakubovavola.sk

Mandatár: Ing. Karol Petz,  Sabinovská  5052/29,  080 01  Prešov
                 Zapísaný OÚ v Prešove, OŽP-Z/2009/11439-2, 
               č.živ.reg. 750-35315 zo dňa 7.12.2009
                Zastúpený:  Ing. Karol Petz
                Bankové spojenie: mBank, Prešov IBAN:SK26 8360 5207 0042 0214 2814
                 IČO: 45 324 565 
                DIČ: 1021011167
                 Mobil: 0917 203371
                  e-mail: petzkarol@gmail.com

    
Článok 1
   ÚVODNÉ USTANOVENIA

1.1   Mandatár je podnikateľom, ktorý vykonáva inžiniersku činnosť a stavebnú činnosť na území Slovenskej republiky.
1.2   Mandatár je oprávnený na výkon činnosti stavebného dozoru - pozemné stavby.
1.3   Mandatár je držiteľom osvedčenia s ev. číslom  05713*10* vydaného Slovenskou komorou stavebných inžinierov pre výkon vybraných         činností vo výstavbe podľa & 45 zákona č. 50/1976 Zb. o územnom plánovaní a stavebnom poriadku v znení neskorších predpisov.
1.4   Predmetom tejto zmluvy je technická pomoc pre mandanta za ktorú sa mandant zaväzuje zaplatiť ďalej dohodnutú odmenu.

Článok 2
VÝCHODISKOVÉ PODKLADY A ÚDAJE

 2.1    Názov a miesto stavby:  "Revitalizácia centra obce Jakubova  Voľa po povodniach"
2.2    Investor:  Obec Jakubova Voľa
         Termíny stavby:  Začatie         -   September 2014
                           Ukončenie       -   December  2015 

Článok 3
PREDMET ZMLUVY

3.1    Mandatár sa zaväzuje, že zariadi za podmienok dohodnutých v tejto zmluve za odplatu pre mandanta v jeho mene a na jeho účet inžinierske činnosti - výkon stavebného dozoru počas realizácie stavby „Revitalizácia centra obce Jakubova  Voľa po povodniach" a po dokončení stavby v tomto rozsahu:
3.1.1  Oboznámenie sa s podkladmi, podľa ktorých sa pripravuje realizácia stavby, najmä s projektom, s vyjadrením stavebného úradu –    ohlasovacia povinnosť.
3.1.2  Odovzdanie staveniska zhotoviteľovi stavby. 
3.1.3  Účasť na kontrolnom zameraní terénu, ktoré vykoná zhotoviteľ pred začatím prác.
3.1.4  Plnenie opatrení štátneho stavebného dohľadu.
3.1.5  Riadne evidovanie a archivovanie projektu stavby, overeného v stavebnom konaní.
3.1.6  Systematické doplňovanie projektovej dokumentácie, podľa ktorej sa stavba realizuje.
3.1.7  Evidovanie dokumentácie dokončených častí stavby.
3.1.8  Odsúhlasovanie dodatkov a zmien projektu, ktoré nezvyšujú cenu stavebného objektu alebo prevádzkového súboru, nepredlžujú lehotu výstavby, nezhoršujú parametre stavby ani jej prevádzkové a úžitkové vlastnosti.
3.1.9  Kontrola vecnej a cenovej správnosti a úplnosti oceňovaných podkladov.
3.1.10Kontrola vecnej a cenovej správnosti a úplnosti platobných dokladov a ich súladu s podmienkami zmluvy o dielo a predkladanie týchto dokladov na úhradu objednávateľovi.  
3.1.11Kontrola tých časti dodávok, ktoré budú v ďalšom postupe zakryté alebo sa stanú neprístupnými.
3.1.12Odovzdávanie častí stavby v dohodnutom stupni rozostavanosti ďalším zhotoviteľom na ich nadväzné činnosti v súlade so zmluvami.
3.1.13Spolupráca s geodetom objednávateľa pri dodržiavaní priestorového umiestnenia objektov.
3.1.14Spolupráca s pracovníkmi vykonávajúcimi autorský dozor a odborný autorský dohľad pri zabezpečovaní súladu realizovanej stavby s projektom.
3.1.15Spolupráca so spracovateľom projektu pre stavebné povolenie, so spracovateľmi realizačných projektov a so zhotoviteľmi pri navrhovaní opatrení na odstránenie prípadných chýb projektu.
3.1.16Kontrola, či zhotovitelia vykonávajú predpísané skúšky materiálov, konštrukcií a prác, kontrola ich výsledkov a vyžadovanie dokladov, ktoré preukazujú kvalitu vykonaných prác a dodávok (atesty, protokoly, a pod.).
3.1.17Postupné vyžadovanie, evidovanie a archivovanie dokladov preukazujúcich kvalitu diela.
3.1.18Sledovanie vedenia stavebných denníkov.
3.1.19Hlásenie archeologických nálezov.
3.1.20Spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri ohrození zdravia alebo majetku na stavbe.
3.1.21Kontrola postupu prác podľa harmonogramu, upozornenie zhotoviteľov na nedodržanie dohodnutých termínov a spolupráca pri prerokovaní návrhov opatrení zhotoviteľov smerujúcich k odstráneniu vzniknutého oneskorenia postupu prác.
3.1.22Príprava podkladov pre uplatňovanie majetkových sankcií ak objednávateľ o to požiada.
3.1.23Príprava podkladov pre záverečné technicko-ekonomické vyhodnotenie stavby.
3.1.24Príprava podkladov pre odovzdanie a prevzatie stavby alebo jej časti a účasť na konaní o odovzdaní a prevzatí.
3.1.25Kontrola dokladov ktoré zhotoviteľ pripraví k odovzdaniu a prevzatie diela. 
3.1.26Kontrola či zhotoviteľ odstraňuje vady a nedorobky, zistené pri odovzdaní a prevzatí diela v dohodnutých lehotách a potvrdzovanie dokladov o odstránení vád a nedorobkov.
3.1.27Účasť na kolaudačnom konaní.
3.1.28Kontrola vypratania staveniska.

Článok 4
ČAS  PLNENIA

4.1    Mandatár sa zaväzuje plniť predmet v rozsahu článku 3 tejto zmluvy počas realizácie stavby. 
4.2    Mandant sa zaväzuje vytvoriť podmienky na to, aby mandatár mohol činnosti technického dozoru v rozsahu čl. 3. tejto zmluvy riadne a včas splniť, za uvedené činnosti zaplatiť mandatárovi odplatu v dohodnutej výške a v dohodnutých termínoch platby.
4.3    Riadne a včasné spolupôsobenie mandanta, dohodnuté v čl.8. tejto zmluvy, podmieňuje dodržanie času plnenia výkonu technického dozoru zo strany mandatára. 

Článok 5
ODPLATA

5.1    Mandant  zaplatí mandatárovi odplatu za činnosti v rozsahu  čl. 3. tejto zmluvy  vo výške  500.- EUR .
5.2    Výška odplaty je v zmysle § 2 zákona č.18/1996 Z.z. dohodnutou cenou.

Článok 6
 SPOSOB A FORMA PLATENIA

6.1    Mandant zaplatí mandatárovi odplatu dohodnutú v čl. 5 ods. 1 tejto zmluvy na základe faktúry mandatára, ktorú doručí na adresu mandanta do 7. dní od vystavenia. Mandant zaplatí mandatárovi odplatu po ukončení realizácie stavby.
6.2    Jednotlivé faktúry budú obsahovať tieto údaje:
            - označenie povinnej a oprávnenej osoby, názov, adresa, sídlo, IČO, DIČ,
            - číslo zmluvy,
            - číslo faktúry,
            - deň odoslania, deň splatnosti faktúry a deň zdaniteľného plnenia,
            - označenie peňažného ústavu a číslo účtu,
            - fakturovanú základnú čiastku a celkovú fakturovanú sumu,
            - označenie diela,
            - pečiatku a podpis oprávnenej osoby.
6.3    V prípade, že faktúra nebude obsahovať náležitosti uvedené v tejto zmluve, mandant je oprávnený vrátiť ju mandatárovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry mandantovi.
6.4    Poplatky, prípadne iné náklady uvedené v čl. 5.3 tejto zmluvy bude mandatár faktúrovať samostatne.
6.5    Lehota splatnosti faktúry je 30 dní od doručenia.

Článok 7
PLNOMOCENSTVO

7.1    Mandant, inak investor (objednávateľ, stavebník) udeľuje týmto mandatárovi písomnú plnú moc, aby podľa § 13 v náväznosti na § 566 Obchodného zákonníka č. 513/1991 Zb. v znení neskorších zmien a doplnkov, konal pri zabezpečovaní činnosti v rozsahu čl. 3 tejto zmluvy ako jeho zástupca, aby ho zastupoval pri realizácii stavby a v konaní s inými orgánmi a právnickými alebo fyzickými osobami. Najmä je mandatár splnomocnený uzavierať a meniť ako zástupca mandanta v jeho mene a na jeho účet zmluvy na plnenia a výkony, potrebné pre realizáciu stavby.
7.2    Mandatár bude voči tretím stranám vystupovať ako splnomocnený zástupca investora (stavebníka, objednávateľa) a bude konať v jeho mene a na účet mandanta.
7.3    Úkony takto uskutočnené zaväzujú mandanta v plnom rozsahu.
7.4    Toto plnomocenstvo končí termínom ukončenia stavby.

Článok 8
OSTATNÉ  USTANOVENIA

8.1    Mandatár bude informovať mandanta o priebehu realizácie stavby a ním zabezpečovaných činností na pravidelných poradách stavby a odosielaním kópií dôležitej obchodnej a inej korešpondencie (stavebné denníky, objednávky, zmluvy, reklamácie, zápisy z rokovaní a iné).
8.2    Mandatár je oprávnený skontrolovať všetky časti diela, ktoré budú v ďalšom postupe zakryté alebo sa stanú neprístupným. Na ich kontrolu vyzve zhotoviteľ písomne stavebný dozor objednávateľa najmenej 3 pracovné dni vopred. V opačnom prípade bude znášať náklady spojené s dodatočnou kontrolou podľa ustanovenia § 553 Obchodného zákonníka. Ak sa mandatár nedostaví a nevykoná kontrolu týchto prác, bude zhotoviteľ pokračovať v prácach. Ak mandatár bude dodatočne požadovať odkrytie týchto prác je zhotoviteľ povinný toto odkrytie vykonať na náklady mandatára, ibaže sa pri dodatočnej kontrole zistí, že práce neboli riadne vykonané.
8.3    Pre sledovanie postupu výstavby bude mandatár v súčinnosti s mandantom organizovať na stavbe kontrolné dni, na ktoré pozve zhotoviteľa a mandatár vyhotoví zápisy o priebehu kontrolných dní na stavbe. Vzájomne odsúhlasené a prijaté opatrenia na kontrolných dňoch sa stanú pokynom pre zhotoviteľa pre vyhotovenie dodatku k zmluve pred vykonaním prác.
8.4    Mandant a mandatár sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.
8.5    Mandatár bude pri zabezpečovaní činnosti podľa čl. 3 tejto zmluvy postupovať s odbornou starostlivosťou. Svoju činnosť bude mandatár uskutočňovať v súlade so záujmami mandanta a podľa jeho pokynov, zápisov a dohôd oprávnených pracovníkov zmluvných strán a v súlade s vyjadreniami a rozhodnutiami dotknutých orgánov štátnej správy a samosprávy.
8.6    Ak dohody uzavreté podľa čl. 8.3 majú vplyv na predmet alebo termín splnenia záväzku, musí byť súčasťou tejto dohody aj spôsob úpravy ceny. Takáto dohoda je podkladom pre vypracovanie dodatku k tejto zmluve.
8.7    Mandatár vyhlasuje, že má oprávnenie na vykonávanie činnosti v rozsahu čl. 3 tejto zmluvy. Ak mandant o to požiada, je mandatár povinný umožniť mu nahliadnuť do živnostenského oprávnenia.
8.8    Mandatár vyhlasuje, že bude vykonávať činnosť technického dozoru, bol oboznámený s podmienkami dodržiavania bezpečnosti a ochrany zdravia pri práci.
8.9    Mandatár je povinný odovzdať bez zbytočného odkladu mandantovi úradné doklady, veci alebo iný prospech, všetko, čo získa v mene mandanta pri zabezpečovaní činností podľa čl. 3 tejto zmluvy od tretej strany (rozhodnutia úradov, súdov alebo iných orgánov, hmotné veci, zmluvné pokuty, úhrady škôd). Mandant v tejto súvislosti uhradí mandatárovi náklady, ktoré mandatár nevyhnutne a účelne vynaložil pri zabezpečovaní činnosti v prospech mandanta podľa bodu 5.3.
8.10   V rámci svojho spolupôsobenia sa mandant zaväzuje, že v rozsahu nevyhnutne potrebnom, na vyzvanie poskytne spoluprácu pri zadovážení podkladov, doplňujúcich údajov, upresnení, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne mandatárovi najneskôr do 7 dní od jeho vyžiadania. Osobitú lehotu dojednajú strany v prípade, ak sa bude jednať o spolupôsobenie, ktoré nemôže mandant zaobstarať vlastnými silami.
8.11   Mandant poskytne pre jeho potrebu:
              - 1 vyhotovenie stavebných povolení a iných povolení potrebných pre výstavbu,
              - 1 vyhotovenie projektu pre stavebné povolenie overeného stavebným úradom,

Článok 9
ZÁVEREČNÉ  USTANOVENIA 

9.1    Mandatár je viazaný týmto návrhom zmluvy od doby jeho doručenia mandantovi. Lehota pre prijatie návrhu zmluvy sa stanovuje na 10 dní od doručenia. Do doby uzatvorenia zmluvy môže jej návrh mandant odvolať.
9.2    Zmluva je uzavretá okamihom, kedy je posledný súhlas s obsahom návrhu zmluvy doručený druhej strane. Zmluva vzniká prejavením súhlasu s celým jej obsahom. Súhlas musí byť písomný, riadne potvrdený a podpísaný oprávneným zástupcom zmluvnej strany, ktorá ho prejavila.
9.3    Meniť alebo doplňovať text tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
9.4    K návrhom dodatkov k tejto zmluve sa zmluvné strany zaväzujú vyjadriť písomne, v lehote 10 dní od doručenia návrhu dodatku druhej strane. Po tú istú dobu je týmto návrhom viazaná strana ktorá ho podala. 
9.5    Táto zmluva je vypracovaná v dvoch vyhotoveniach, z ktorých jedno si ponechá mandant a jedno mandatár.

V  Jakubovej  Voli dňa:   22.9.2014                              V  Prešove dňa:  22.9.2014

Mandant:                                                                                                    Mandatár: